钦定古今图书集成/明伦汇编/氏族典/第376卷 > 董镇
## 钦定古今图书集成/明伦汇编/氏族典/第376卷 > 董镇

按《杭州府志》：“镇字仲真，其先河南人。建炎初，曾祖文
林官临安司法，遂家澉浦。父仲温，尚宋室主，为驸马。
镇闻金华许谦为考亭之五传，裹粮从学，谦深器之。
谦卒，镇筑室仙华山，三年而后归。仙华山，谦讲学处
也。红巾之乱，率乡人御之，作嘉会堂于灵泉，右画考
亭像，左书《儒行》篇，从游者日众。平生未尝著述，惟默”
会经学，见之躬行。或劝之仕，镇曰：“先妣，宋室女。镇即
不食禄，犹宋臣子，安得随世以就功名耶？”洪武丁未
卒。刘基题其墓曰“董处侯。”